गैंगस्टर लॉरेंस के साथ हंसना मोगा CIA SHO किक्कर सिंह को महंगा पड़ा है।
Channel: Arth Parkash TV
Date: 14/10/2022

पहले ही मानसा के CIA इंचार्ज प्रीतपाल सिंह पर आरोप लग रहे हैं कि उसने खाकी को दागदार करते हुए गैंगस्टर दीपक टीनू को भगाने में अहम भूमिका निभाई। टीनू को उसने सलाखों के पीछे रखने की बजाए अपने घर में मेहमान बनाकर रखा और उसकी गर्लफ्रेंड के साथ मुलाकातें करवाईं। अब मोगा के CIA इंचार्ज किक्कर सिंह ऐसे ही एक मामले में चर्चा में आ गए हैं और उनका गैंगस्टर लॉरेंस से याराना कैमरों में कैद हो गया।बता दें कि CIA स्टाफ बाघापुराना के मुखी तिरलोचन सिंह, हरजीत सिंह उर्फ पिंटा द्वारा हत्याकांड में लॉरेंस को लुधियाना से ट्रांजिट रिमांड पर मोगा लाया गया था। पेशी के दौरान अधिकारी किक्कर सिंह की वीडियो लॉरेंस के साथ वायरल हो गई। वायरल वीडियो में SHO किक्कर सिंह अदालत में पेशी पर लाए गए गैंगस्टर लॉरेंस की पीठ को थपथपा रहा है और उसे कह रहा था कि की गल्ल अदालत दा रास्ता भुल गिआ।

किक्कर सिंह लॉरेंस से कहने लगा कि अदालत दा रास्ता भुल्लण दे नाल-नाल किते मैनू वी तां नहीं भुल गिया तूं। इतना कहने पर गैंगस्टर लॉरेंस भी उसके साथ हंसने लगा। इस मामले की वीडियो जैसे ही वायरल हुई तो पुलिस के उच्चाधिकारियों ने इसे गंभीरता से लिया, क्योंकि अभी हाल ही में मानसा CIA स्टाफ की हिरासत से गैंगस्टर टीनू भागा है और उसे भगाने में पुलिस अफसर प्रीतपाल सिंह ने अहम भूमिका निभाई।

#breakingnews #headlines #latestnews #headlines #arthprakashnews